Қазақ-неміс инжиниринг институты ашылмақ
"Қазақ-неміс инжиниринг институты ашылмақ" | "https://abai.kz/post/170175"
TITLE: Қазақ-неміс инжиниринг институты ашылмақ
URL: https://abai.kz/post/170175
META: "Қазақ-неміс инжиниринг институты ашылмақ" | "https://abai.kz/post/170175"
DATE: 20.06.2023
AUTHOR(s): Abai.kz
TOTAL WORDS: 163
TEXT: Бұл туралы Ақордада Германия Президенті Франк-Вальтер Штайнмайермен келіссөздерден кейінгі БАҚ өкілдеріне бірлескен мәлімдеме барысында Мемлекет басшысы Қасым-Жомарт Тоқаев айтты. «Ең алдымен шақыруымды қабыл алып, Қазақстанға арнайы сапармен келгеніңіз үшін ризашылығымды білдіремін. Бұл сапар екі ел арасындағы ынтымақтастықты дамытуға тың серпін берері сөзсіз. Біз бүгін Германия Президенті Франк-Вальтер Штайнмайер мырзамен келіссөздер жүргіздік. Екіжақты байланыстарды нығайту жолдарын талқыладық. Сондай-ақ өзекті халықаралық мәселелер жөнінде пікір алмастық», - деді Мемлекет басшысы. Президенттің атап өтуінше, биыл Қазақстан мен Германия арасында дипломатиялық қарым-қатынас орнағанына 31 толды. Осы уақыт ішінде жоғары деңгейдегі саяси диалог қалыптасты. Өзара тиімді сауда-экономикалық және инвестициялық ынтымақтастық қарқынды дамуда. Мәдени-гуманитарлық байланыстардың аясы кеңейді. «Серіктестікті жандандыру үшін әлеуетіміз мол екенін атап өткім келеді. Атап айтқанда, Маңғыстаудағы жасыл сутегін өндіруге арналған бірлескен жобаның маңызы зор. Немістің озық технологиясы мен тәжірибесі негізінде кәсіби мамандар дайындау қажет. Осы ретте Ақтауда Қазақ-неміс инжиниринг институты ашылады. Бұл жобалар екі елдің студенттері мен мамандары арасында тәжірибе алмасуға жол ашады. Экономиканы, өндіріс саласын білікті кадрлармен қамтамасыз етуге мүмкіндік береді», - деді Қасым-Жомарт Тоқаев. Abai.kz
